കുവൈത്തില് പ്രവേശിക്കാന് ബൂസ്റ്റര് ഡോസ് നിര്ബന്ധമില്ല നിബന്ധനകളില് മാറ്റമില്ലെന്ന് വിശദീകരണം കുവൈത്തിലേക്ക് വരുന്നവര്ക്കുള്ള വാക്സിനേഷന് നിബന്ധനകളില് മാറ്റം വരുത്തിയിട്ടില്ലെന്ന് വിശദീകരണം. ബൂസ്റ്റര് വാക്സിന് എടുത്തിരിക്കണം എന്നത് യാത്രാനിബന്ധനകളില് ഇതുവരെ ഉള്പ്പെടുത്തിയിട്ടില്ലെന്നും അധികൃതര് വ്യക്തമാക്കി. ബൂസ്റ്റര് ഡോസ് വിതരണത്തിനുള്ള നടപടികള് ആരംഭിച്ച പശ്ചാത്തലത്തില് കുവൈത്തിലേക്കും തിരിച്ചുമുള്ള യാത്രകള്ക്ക് മൂന്നാം ഡോസ് നിര്ബന്ധമാക്കിയേക്കുമെന്ന് പ്രചാരണമുണ്ടായിരുന്നു. ഈ പശ്ചാത്തലത്തിലാണ് അധികൃതരുടെ വിശദീകരണംനിലവില് കുവൈത്ത് അംഗീകരിച്ച വാക്സിനുകളുടെ രണ്ട് ഡോസ് പൂര്ത്തിയാക്കിയവര്ക്കാണ് കുവൈത്തിലേക്ക് പ്രവേശനം അനുവദിക്കുന്നത്. ഓക്സ്ഫോര്ഡ്, ഫൈസര്, മോഡേണ, ജോണ്സണ് ജോണ്സണ് എന്നീ വാക്സിനുകള്ക്കാണ് കുവൈത്ത് ആരോഗ്യമന്ത്രാലയത്തിന്റെ അംഗീകാരമുള്ളത്. ഇവയിലേതെങ്കിലും ഒന്നിന്റെ കോഴ്സ് പൂര്ത്തിയാക്കിയാലാണ് ഇമ്മ്യൂണ് ആപ്പില് വാക്സിനേറ്റഡ് സ്റ്റാറ്റസ് ലഭിക്കുക. ഈ നിബന്ധനയില് ഇതുവരെ മാറ്റമൊന്നും വരുത്തിയിട്ടില്ല. അതേസമയം രാജ്യം അംഗീകരിച്ചിട്ടില്ലാത്ത സിനോ ഫാം, സിനോവക്, സ്പുട്നിക് തുടങ്ങിയ വാക്സിനുകള് എടുത്തവര് കുവൈത്ത് അംഗീകാരമുള്ള വാക്സിനുകളില് ഒന്ന് ബൂസ്റ്റര് ഡോസ് ആയി എടുത്താല് മാത്രമാണ് പ്രവേശനം അനുവദിക്കൂ എന്നും ആരോഗ്യമന്ത്രാലയ വൃത്തങ്ങള് വ്യക്തമാക്കി.